11/Sv. 38 Službeni list Europske unije 123 32005D0106 10.2.2005. SLUŽBENI LIST EUROPSKE UNIJE L 38/1 ODLUKA VIJEĆA od 22. studenoga 2004. o potpisivanju i privremenoj primjeni Dodatnog protokola uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike Europskoj uniji (2005/106/EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 310., u vezi s prvom i drugom rečenicom prvog podstavka njegovog članka 300. stavka 2., uzimajući u obzir Akt o pristupanju iz 2003., a posebno njegov članak 6. stavak 2., uzimajući u obzir prijedlog Komisije, budući da: (1) _ Vijeće je 22. prosinca 2003. ovlastilo Komisiju da u ime Europske zajednice i njezinih država članica s Čileom sklopi Dodatni protokol uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzelo u obzir pristupanje novih država članica Europskoj uniji. (2) _ Pregovori su završeni i Dodatni protokol parafiran je 30. travnja 2004. (3) = Podložno mogućem kasnijem sklapanju, Dodatni protokol trebalo bi potpisati u ime Zajednice i država članica te bi trebalo odobriti i privremenu primjenu njegovih određenih odredaba, ODLUČILO JE: Jedini članak 1. | Ovim se ovlašćuje predsjednik Vijeća da odredi osobu(-e) ovlaštene, u ime Europske zajednice i njezinih država članica, potpisati Dodatni protokol uz Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, s obzirom na pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji. Tekst Dodatnog protokola priložen je ovoj Odluci.